**KLAIPĖDOS MIESTO SAVIVALDYBĖS TARYBA**

**KOLEGIJOS POSĖDŽIO PROTOKOLAS**

2021-02-12 Nr. TAK-2

Posėdis vyko 2021-02-12. Pradžia 11.00 val.

Posėdžio pirmininkas – Vytautas Grubliauskas.

Posėdžio sekretorius – Modestas Vitkus.

Posėdyje (nuotoliniu būdu) dalyvavo Klaipėdos miesto savivaldybės kolegijos (toliau – Kolegijos) nariai: Arvydas Cesiulis, Arūnas Barbšys, Kazys Bagdonas, Saulius Budinas, Laima Juknienė, Aidas Kaveckis, Alvidas Šimkus, Rimantas Taraškevičius, Andrius Petraitis, Judita Simonavičiūtė.

Posėdyje dalyvavo Klaipėdos miesto savivaldybės administracijos darbuotojai: G. Neniškis, A. Dobranskis.

DARBOTVARKĖ (patvirtinta bendru sutarimu).

Dėl apdovanojimų už metų darbą Klaipėdai. Pranešėjas V. Grubliauskas.

SVARSTYTA. Apdovanojimas už metų darbą Klaipėdai.

Pranešėjas V. Grubliauskas teigė, kad Kolegijos prašoma pritarti Maltos ordino pagalbos tarnybos Klaipėdos grupės apdovanojimui Klaipėdos miesto vėliava už geriausią 2020 metų darbą Klaipėdos miestui vėliavą įteikiant Maltos ordino pagalbos tarnybos prezidentui Broniui Einars. Šiemet jau penkioliktus metus vykusios labdaros ir paramos akcijos „Maltiečių sriuba“, visos Lietuvos ambasada tapo Klaipėda. Surinka rekordinė lėšų suma, per 490 000 eurų, galėsianti ženkliai prisidėti prie senjorų gerovės. Užsidarius vaikų dienos centrui pagalba maistu, mokymosi, asmens apsaugos priemonėmis teikiama socialinės rizikos ir stokojančioms šeimoms, globotiniams.

Maltiečiai nuo pirmų karantino dienų kartu su aukojimo portalu aukok.lt inicijavo lėšų apsaugos priemonėms medikams rinkimo kampaniją, organizacijos suformuota grupė aiškinosi medikų poreikius, už surinktas lėšas pirko būtiniausias priemones ir pristatydavo jas medikams. Maltos ordino pagalbos tarnybos Klaipėdos grupė jau ne vieną dešimtmetį aktyviai, neatlygintinai ir altruistiškai veikia mieste. Kasmet organizuojama paramos akcija „Maltiečių sriuba“ prisideda prie vienos jautriausių ir deja vienos skurdžiausių visuomenės grupės – senjorų – kasdienybės praskaidrinimo, o ženklios surinktos paramos lėšos prie gyvenimo kokybės gerinimo. Organizacijos savanoriai nuolat prisideda ir prie kitų jautrių visuomenės grupių (neįgaliųjų, pabėgėlių, specialiųjų poreikių turinčių vaikų) integracijos ir pilnavertiškesnio gyvenimo užtikrinimo. Išskirtinė ir ypatingai svarbi prieš kelerius metus pradėta kaniterapijos specialiųjų poreikių turintiems vaikams programa, padedanti jiems sklandžiau įsitraukti į ugdymo procesą. Taip pat itin vertingi ir visuomenei reikalingi nuolat organizacijos atliekami neatlyginti pirmosios pagalbos mokymai bei budėjimai renginiuose. Nuo 2018 m. Klaipėdoje veikia maltiečių vaikų dienos centras, kurį lanko vaikai iš finansinių ir socialinių sunkumų patiriančių šeimų; vaikai, turintys mokymosi, elgesio, pritapimo mokykloje sunkumų; vaikai, augantys nepilnose šeimose, išgyvenantys krizinį laikotarpį. Ši organizacija yra viena kertinių organizacijų teikusių ir tebeteikiančių visokeriopą pagalbą labiausiai nuo pandemijos nukentėjusioms visuomenės grupėms. Maltiečių savanoriai saugiai pristato maisto produktus, ir vaistus vienišiems senoliams. Šiuo sudėtingu laikotarpiu, kai mums visiems taip trūksta žmogiško ryšio jaunieji Klaipėdos maltiečiai inicijavo emocinės paramos akciją senjorams, sudarydami galimybę bet kad paskambinti ir tiesiog pasikalbėti. Pirmojo karantino metu organizacijos savanoriai talkino Nacionalinio visuomenės sveikatos centro specialistams.

V. Grubliauskas siūlė balsuoti apdovanojimą už metų darbą Klaipėdai vėliavą įteikti Maltos ordino pagalbos tarnybos prezidentui Broniui Einars. BALSUOTA: už – 11 (V. Grubliauskas, A. Cesiulis, A. Barbšys, K. Bagdonas, S. Budinas L. Juknienė, A. Kaveckis, A. Šimkus, R. Taraškevičius, Andrius Petraitis, Judita Simonavičiūtė), prieš – 0, susilaikė – 0. Pritarta apdovanojimui bendru sutarimu.

NUTARTA. Pritarta apdovanojimui už metų darbą Klaipėdai, vėliavą įteikiant Maltos ordino pagalbos tarnybos prezidentui Broniui Einars.

Posėdžio pabaiga 11.15 val.

Posėdžio pirmininkas Vytautas Grubliauskas

Tarybos ir mero sekretorius Modestas Vitkus

M. Petrulienė, tel. 34 22 47

2021-02-12